
Ministru kabineta noteikumi Nr. 900
Rīgā 2024. gada 18. decembrī (prot. Nr. 54 32. §)
Grozījumi Ministru kabineta 2015. gada 22. decembra noteikumos Nr. 760 "Kārtība, kādā kredītinformācijas birojs vai fiziskā persona pieprasa un Valsts ieņēmumu dienests sniedz informāciju par fiziskās personas ienākumiem"
Izdoti saskaņā ar likuma "Par nodokļiem un nodevām"
18. panta septīto un astoto daļu un Patērētāju tiesību
aizsardzības likuma 8. panta astoto daļu
· 1. Izdarīt Ministru kabineta 2015. gada 22. decembra noteikumos Nr. 760 "Kārtība, kādā kredītinformācijas birojs vai fiziskā persona pieprasa un Valsts ieņēmumu dienests sniedz informāciju par fiziskās personas ienākumiem" (Latvijas Vēstnesis, 2015, 252. nr.; 2021, 129., 210. nr.) šādus grozījumus:
· 1.1. izteikt noteikumu nosaukumu šādā redakcijā:
· "Kārtība, kādā kredītinformācijas birojs vai fiziskā persona pieprasa un Valsts ieņēmumu dienests sniedz informāciju";
· 1.2. izteikt 1.1. apakšpunktu šādā redakcijā:
· "1.1. kārtību, kādā kredītinformācijas birojs no Valsts ieņēmumu dienesta pieprasa informāciju par fiziskās personas ienākumiem un apgādībā esošo personu skaitu (turpmāk – informācija), pieprasāmās un izsniedzamās informācijas apjomu, tās saturu un sniegšanas kārtību, kā arī pakalpojuma maksas apmēru un maksāšanas kārtību;";
· 1.3. izteikt 3. punktu šādā redakcijā:
· "3. Informāciju pieprasa, iesniedzot attiecīgu pieprasījumu Valsts ieņēmumu dienestā. Par vienu informācijas pieprasījumu ir uzskatāms vienā pieprasīšanas reizē iesniegts pieprasījums par vienas fiziskās personas ienākumiem un viņas apgādībā esošo personu skaitu.";
· 1.4. izteikt 8.1. apakšpunktu šādā redakcijā:
· "8.1. personiski Valsts ieņēmumu dienesta pakalpojumu sniegšanas vietā;";
· 1.5. papildināt ar 11.2.1 apakšpunktu šādā redakcijā:
· "11.2.1 informāciju par fiziskās personas apgādībā reģistrēto personu skaitu informācijas pieprasījuma brīdī;";
· 1.6. izteikt 12. punktu šādā redakcijā:
· "12. Valsts ieņēmumu dienests fiziskai personai un kredītinformācijas birojam šajos noteikumos noteiktajā kārtībā sniedz tā rīcībā esošo informāciju, kas atbilstoši normatīvajos aktos noteiktajām prasībām ir iesniegta par fiziskās personas ienākumiem un apgādībā esošo personu skaitu:
· 12.1. par diviem iepriekšējiem taksācijas gadiem (katru atsevišķi):
· 12.1.1. ienākumi no algota darba;
· 12.1.2. citi apliekamie ienākumi;
· 12.1.3. neapliekamie ienākumi;
· 12.1.4. ienākumi no kapitāla pieauguma;
· 12.1.5. ienākumi no saimnieciskās darbības;
· 12.1.6. ārvalstīs gūtie ienākumi;
· 12.1.7. nerezidenta ienākumi, izņemot ienākumus no algota darba;
· 12.1.8. ar samazinātu likmi apliekamie ienākumi;
· 12.1.9. likumā noteikto normu ietvaros neapliekamie ienākumi;
· 12.1.10. ienākumu izmaksātāji, norādot katru darba devēju identificējošo informāciju (juridiskās personas nosaukums un reģistrācijas numurs vai fiziskās personas vārds, uzvārds un reģistrācijas kods);
· 12.2. par kārtējo taksācijas gadu (no gada sākuma):
· 12.2.1. ienākumi no algota darba;
· 12.2.2. citi apliekamie ienākumi;
· 12.2.3. neapliekamie ienākumi;
· 12.2.4. likumā noteikto normu ietvaros neapliekamie ienākumi;
· 12.2.5. ienākumi no kapitāla pieauguma;
· 12.2.6. ienākumu izmaksātāji, norādot katru darba devēju identificējošo informāciju (juridiskās personas nosaukums un reģistrācijas numurs vai fiziskās personas vārds, uzvārds un reģistrācijas kods);
· 12.3. kredītinformācijas birojam par apgādībā esošo personu skaitu uz pieprasījuma brīdi.";
· 1.7. izteikt 14. punktu šādā redakcijā:
· "14. Valsts ieņēmumu dienests kredītinformācijas biroja pieprasīto informāciju par fiziskās personas ienākumiem un apgādībā esošo personu skaitu sagatavo un sniedz, pamatojoties uz informācijas sniegšanas pakalpojuma līgumu (turpmāk – līgums), kas noslēgts starp Valsts ieņēmumu dienestu un kredītinformācijas biroju.";
· 1.8. izteikt 28. punktu šādā redakcijā:
· "28. Viena informācijas sniegšanas pakalpojuma maksa ir 9 475 euro. Viena pakalpojuma ietvaros gada laikā no pakalpojuma sniegšanas uzsākšanas var veikt 250 000 pieprasījumu par fizisko personu ienākumiem.";
· 1.9. papildināt ar 35. punktu šādā redakcijā:
· "35. Šo noteikumu 12.3. apakšpunktā minēto informāciju kredītinformācijas birojs no 2025. gada 1. janvāra saņem informācijas sniegšanas pakalpojumā, kas uzsākts līdz 2024. gada 31. decembrim."
· 2. Noteikumi stājas spēkā 2025. gada 1. janvārī.

